ISANDA LAUAS
Tere tulemast saatesse!
Mina olen Martti Ojares
ja mu tänane külaline on Jukka Silvola.
Tere tulemast, Jukka! - Tänan!
Ka mu eelmine külaline oli pärit Turust.
Olen siiani intervjueerinud üle 300 mehe,
kellest päris paljud on kogenud probleeme
oma varajases lapsepõlves.
Sinu puhul aga on tunne,
et sul on neid keskmisest rohkemgi olnud.
Räägi palun pisut lähemalt, millisesse perre sündisid
ja millises keskkonnas oma esimesed 10 aastat elasid.
Nii tõesti ongi.
Sündisin perre, kus isa poolt olid kõik põllupidajad.
Ema aga tegutses käsitöö vallas.
Mu vanemad olid üsna noored.
Siis aga läks nii,
et isal tekkis probleeme vaimse tervisega
ja vanemate abielu läks peagi lõhki.
Mul oli selleks ajaks ka juba väikevend,
kuid kuna vanemad ei suutnud meie eest hoolt kanda,
võtsid vanavanemad selle rolli enda kanda.
Samas tekitas see palju tüli
ja meie jaoks kahe kodu vahel pendeldamist.
Nii et, olles siis 3-4-aastane,
kogesin hüljatust nii oma ema kui isa poolt.
Samas pidin elama kahes kodus -
nii ema juures, kui isa vanemate juures.
Olin 9-aastane, kui mu ema sai skisofreenia diagnoosi.
Nii mäletan lapsepõlvest mitmeid haigla vahet käike,
kui samas vastutuse võtmist,
mis oleks tegelikult olnud vanemate osa kanda.
Kas polnud mitte nii, et su emal, kel avastati skisofreenia,
oli omakorda selline lapsepõlv ja vanemad,
mis avaldasid negatiivset mõju su emale.
Kohe kindlasti.
Tal on väga raske taust
ja ta ise on kogenud lapsena hülgamist.
Ta on adopteeritud laps
ja ta pole kunagi tundnud oma bioloogilisi vanemaid.
Nii et, see on kohe kindlasti avaldanud mõju ta elule.
Nii nagu seegi, et ta on sõja ajal sündinud,
mis samuti avaldab omamoodi mõju.
Rääkides hüljatustundest,
siis sellest on me saadetes palju juttu olnud,
mis jätab ka mulje, et hülgamist ja hüljatust on üsna palju.
Ja mida nooremana laps on seda kogenud,
seda raskemad on selle tagajärjed.
Nii kindlasti ongi.
Mul endal küll pole just väga palju mälestusi
varajasest lapsepõlvest,
kuid kujutan ette,
et tegu võib olla millegi šokeeriva ja traumeerivaga,
mis mõjutab inimeste edasist elu.
Meenub sulle veel midagi,
mis võib olla mõjutatud neist lapsepõlve traumadest?
Mäletan teatud asju lasteaias käimise ajast,
mis kahjuks on samuti negatiivsed mälestused.
Mu identiteet seati seal ikka korraliku löögi alla.
Ehk siis, kui mõelda lapse arengule,
siis nii noores eas pole veel seda tugevat põhja all,
millest jõudu ammutada.
Võimalik tõesti.
Võib ka öelda, et tegu on ellujäämise võitlusega.
Kuidas su elu aga peale 10'ndat eluaastat kulges?
Kuidas sul põhi- ja keskkoolis läks?
Tol ajal keskkoolis käies tekkis mul motivatsioon koolis käia.
Mõtlesin, et pean ju elus siiski edasi jõudma,
mistõttu koolis käimine pakkus mulle huvi.
Nii tegin korralikult kõiki oma kodutöid,
läbides edukalt nii põhi- kui keskkooli.
Usun, et mu elust kumab ka läbi üks saavutamise mentaliteet,
mille kaudu üritasin saada osa armastusest,
millest lapsepõlves ilma jäin.
Lisaks sellele õppisid sa ettevõtluskõrgkoolis
ja said ka endale ameti, millest räägime pisut hiljem.
Ehk siis, tundub, et sul oli teatud kaasasündinud and
õppida erinevaid asju
ja rajada oma elule üks alus,
mida su vanemad ei suutnud sulle anda.
Peab tõdema tõesti, et sain elus üsnagi hästi hakkama,
läbides oma õpingud kiiremini ettenähtud ajast.
Nii et, elu läks edasi.
Ühtlasi asusid ametisse, mis on selline üsnagi kaasaegne
ehk siis tegutsesid pangas investeerimise vallas.
Jah, see oli 80'ndatel, kus selliseid võimalusi oli vähe,
kuid üks selline mulle avanes ja nii ma panka tööle sattusingi.
Seal elasin ka läbi 80'ndatel-90'ndatel panganduses toimunud
murrangulised ajad.
Ajad, kus pankade nimed muutusid ja toimus palju teisigi muutusi.
Need olid üsna tormised ajad panganduses,
kuid jätkasin siiski selles vallas.
80'ndatel oli ju Soomes tõusulaine buum,
mis lõppes 90'ndate alguses dramaatilise devalveerimise-
ja paljude firmade pankrottidega.
Soome majandusajaloos oli see vägagi raske aeg.
Need olid tõesti dramaatilised muutused.
Sa töötasid Nordea pangas,
millel enne seda oli mitmeid teisigi nimesid
nagu näiteks Põhjamaa Ühispank.
Selles ja selle süsteemideski toimus pidevalt erinevaid muudatusi.
Kuidas sa end töötajana keset seda kõike tundsid?
Eks see argipäeva töö oli nagu ta oli
ja struktuurid me ümber muudkui muutusid,
kuid samas tegin oma tööd siiski rõõmuga.
Teades su tausta, siis see polnud vaimulik,
nii nagu sa ei tegelenud vaimulike asjadega
ka pangas töötades.
Jeesus polnud tookord veel su südames.
Mil hetkel kogu see teema esile kerkis?
Mingi hetk sa abiellusid
ja vaimulikud muutused tulid millalgi peale seda.
Tõsi. Leidsin omale naise ja me lõime ühtse pere.
Meile sündis kaks last,
kellel avastati juba üsna noorelt tõsine toiduallergia.
See aga tekitas me peres suure kriisi.
Raske oli leida õigeid toiduaineid ja naisel käis imetamine väga raskelt,
mis kõik tekitas naises väga suuri pingeid ja ahastust.
Nii hakkas naine külastama erinevaid Turu kogudusi
ja ma käisin temaga jumalateenistustel kaasas.
Seal meid Jumal väga võimsalt puudutaski.
On huvitav, et see kõik sai alguse su naisest,
aga sina olid see, kes vaimses mõttes kiiresti kasvama hakkas.
Sellist muutust ja kasvu pole aga su naisega veel toimunud.
Nii on.
Mäletan hästi üht piibli- ja palveõhtut,
kus palusime eestpalvet oma laste eest.
Mäletan, kuidas pastori palve kaudu voolas selline Jumala armastus,
et kogesin seda lausa füüsiliselt ja väga võimsalt.
Samal ajal kutsuti meid ka ühte kodukogudusse,
kus oli üks evangelist kõnelemas.
Olime koos naisega seal.
Olin üsna murtud olekuga,
kogedes samas Jumala kutset.
Siis seal küsiti mu käest, kas tahan anda oma elu Jeesusele,
mispeale vastasin jaatavalt ja mu eest palvetati.
Lugesin päästepalve
ja kogesin tõesti üht tähendusrikast muutust,
peale mida oli palju kergem edasi liikuda.
Nii et, seal see mu elu koos Jeesusega algas.
Ühtlasi saite koos naisega paluda oma laste tervise pärast.
Jaa.
Ka selles vallas oleme saanud palvevastuseid,
nii et lapsed saavad kenasti hakkama ja olukord on oluliselt parem kui enne.
Majanduslikus mõttes oli sul hea töö ja head hüved,
mistõttu väliselt tundus kõik sellisena nagu Jumal seda ette näeks.
Kuid ometi oli Jumalal su eluga üks teine plaan.
Jaa. Kui hakkasin Piiblit lugema ja sellest rohkem ammutama,
käies samal ajal koguduse kooskäimistel,
siis mu usk hakkas selle kõige läbi kasvama ja tugevnema.
Ühtlasi aga kasvas aastatega vastuolu
mu maise töö ja selle vahel, mida Piibli põhjal mõistsin.
Nii et, isegi, et see võttis mul mitmeid aastaid,
mõistsin lõpuks siiski,
et Jumalat ja mammonat ei saa üheaegselt teenida
nagu ka Jeesus ütles.
Nii et, pidin lõpuks oma valiku tegema.
Kogesin oma südames kindlust,
et kogu mu endine töö, mis kätkes endas börsil toimetamist
ja väga rikaste inimeste portfellide haldamist,
on miski, mis tuleb ära lõpetada.
See polnud kindlasti mitte lihtne.
Ei iseenda ega su naise jaoks,
aga kindlasti mitte ka su tööandja jaoks.
See, et ütled sellest kõigest lahti ja hakkad midagi muud otsima.
Ma ise kogesin küll südames nii suurt rahu ja vabaduse tunnet,
et minu jaoks polnud muud võimalustki.
Kuid tööandja ei saanud sellest aru
ja tema jaoks tuli see kindlasti üllatusena.
Kuid Jeesus ütles,
et Ta ei anna meile nõnda nagu maailm annab,
vaid Ta annab meile oma rahu, mis jääbki meiega,
siis ma tõesti kogesin selle paikapidavust väga konkreetselt,
kui selle mammona vägi sai murtud.
Oli see teadmine nii tugev,
et sa ei pidanud oma ööund mõtlemise ja kahtluste peale raiskama
mõeldes, millist valikut langetada?
Jaa, see oli nii kindel teadmine mu südames,
et ma olin igati kindel, et see on tee, mida mööda minna
ja ma pole seda kordagi kahetsenud.
Nii et, sa suundusid teiste tegevuste juurde,
mis polnud seotud mammona- või millegi sarnasega.
Tegelikult oli nii,
et jäin töölt lahkumise tõttu pikaajaliselt töötuks.
Kuid samas kätkes see protsess endas
rohket tervenemist ja seda ka Püha Vaimu kaudu.
Pidin käima läbi kõik oma lapsepõlve traumad ja olukorrad
ning tegelema oma kurbusega.
See võttis mitu head aastat ja nutta sai ikka korralikult.
Ehk siis, pidin end läbi närima kõigest sellest lapsepõlve taagast.
Samal ajal aga kasvatas Jumal mind usu ja armu kaudu.
Ühtlasi käisin koguduse osaduses.
Ning lisaks sellele osalesin aasta jagu ühes tööprojektis.
Kui sa nüüd mõtled võimalusele, et Jeesus poleks tulnud su ellu.
Samas aga olid sul kõik su haavad, sa olid abielus ja sul oli kaks last.
Kui Jeesus poleks tulnud su ellu,
siis mis sa arvad,
milliseks oleks su elu sel juhul kujunenud?
No kohe kindlasti mitte midagi head.
Ja võimalik, et ka me abielu poleks püsima jäänud,
kui Jeesus poleks mängu tulnud.
Ehk siis, selles kõiges peitub see oluline sõnum,
et Jeesus on lahendus iga olukorra jaoks.
Just nii.
Nii sai Jeesusest ka sinu Issand
ja sa tahtsid hakata järgima Tema tahet.
Nii sattusid sa ka tänavamisjonisse,
milles ma isegi ei tea, kui mitu aastat oled juba olnud.
Nii oli.
See projektipõhine töö sai läbi.
Mul oli tähtajaline tööleping mis oli peagi lõppemas
ja mille tõttu olin jäämas töötuks.
Nii läksin teisipäeva õhtul kogudusse ja palusin töö osas eestpalvet.
Eestpalvetaja palus, et Jumal kingiks mulle töö,
mida teeksin rõõmsa meelega.
Jumal vastas üllataval moel,
kui sain 11 päeva peale seda palvet sõnumi ühelt inimeselt,
keda olin korra elus kohanud.
Ta oli leppinud kokku ühe mitteametliku tööintervjuu
Turu tänavamisjoni vallas,
mille juht oli just jäämas pensionile.
Nii ma siis läksin sellele tööintervjuule
ja sealt kogu see protsess käima läkski.
Samas küsisin veel enne seda intervjuud Jumalalt,
et mida Tema sellest loost arvab?
Avasin Piibli juhuslikust kohast ja sattusin lõigu peale,
kus Moosese aeg oli täis saanud ja ta oli kõigest kõrvale jäämas.
Joosua aga valiti tema järeltulijaks.
Nii kogesin kui Jumala kinnitust sellele, et olen täitmas Tema tahet
ja järgimas Tema plaani.
Räägi pisut lähemalt,
mida see Turu tänavamisjon endast kujutab
ja millega see tegeleb?
See tänavamisjon rajati peale sõda erinevate luteri koguduste poolt,
mille eesmärgiks on aidata sõltuvustega maadlevaid inimesi.
Kuigi see kätkeb endas ka kodututega tegelemist,
diakoonia- ja vanglatööd.
Ehk siis, kehvas seisus olevate tänavainimeste teenimist.
Oled kindlasti kohanud seal palju erinevaid inimesi,
kellel kõigil on oma taust.
Oled sa ka avastanud sealt neid samu asju,
millest saate algul rääkisime -
hüljatus, vanemate alkoholi probleemid
ja mitmed muud asjad,
mis on kandnud edasi järgnevatele põlvedele?
Eks neid juhuseid ole palju
ja sageli on tõesti näha,
et need asjad kanduvad põlvest põlve edasi.
Ehk siis, tulevased sugupõlved peavad teatud viisil kandma
eelnevate sugupõlvede varje.
Samas aga on iga inimene Jumala eriline ja unikaalne looming.
Me kõik oleme ainulaadsed ja seetõttu on ka me lood erinevad,
kuid ühisnimetajaid leiab kindlasti.
Teie misjonitöö kätkeb endas kindlasti ka toiduabi jagamist?
Ikka.
Kogu eluks vajaliku jagamist.
Seda on süstemaatiliselt jagatud juba 90'ndate aastate algusest
ja seda tehakse tänaseni.
Tundub, et vajadust selle järele on jätkuvalt,
kuna järjekorrad on veninud tõeliselt pikaks.
Teil Turus on siis mitmeid erinevaid üksusi,
kes seda abi jagavad?
Jaa, Turus on mitmeid kogudusi ja muid üksusi,
kelle käest toiduabi saada,
sest väikese misjoniüksusena
ei suudakski me kanda hoolt kogu suure linna vajaduste eest.
Oleme kaasatud projekti "Toidukott",
tegutsedes siis üheskoos teistega.
On te "klientuur" viimase 20-30 aastaga ka muutunud
ja on nende sekka tekkinud nö uusi gruppe või rühmi?
On tõesti.
Nende seas on palju väikese sissetulekuga pensionäre,
pikaajalisi töötuid ja pagulasigi.
Viimase 10. aasta jooksul
on lisandunud ka palju lastega peresid
ning viimaste aastate jooksul õpilasigi,
ehk siis neis järjekordades võib kohata üha nooremaid inimesi.
Suurem osa neist inimestest elavadki aga vaid
kõige algelisemast palgast,
saamata hakkama ilma välise abita.
Samas, kui mõõta majanduslike näitude põhjal,
siis Soome rahvas on viimase 20. aasta jooksul
suuremal või vähemal määral pidevalt rikastunud.
Samas aga näeme abivajajate järjekordade pikenemist.
On siis Soome rahva struktuuris toimunud mingeid muutusi,
kui näeme 2 või 3 erineva kategooria inimesi?
Tundub tõesti,
et erinevused hakkama saamises on kasvanud
ja turvatunde kogemisse on tekkinud teatud lõhed,
mis paistab ka välja.
Ühtlasi on ka maksud tõusnud,
nii et, kui mõelda inimestele, kellel pole raha,
siis ka 5 või 10 eurosed muutused on nende jaoks juba suured summad.
Osad seaduste tegijad kipuvad aga vahel unustama,
et osade inimeste jaoks on bussipileti hind juba lagi
ja nii tekkib küsimus,
on neil üldse raha, et sellele toiduabi pakile järgi minna,
kui pole raha bussipiletigi jaoks.
Nii et, paljud asjad võivad taanduda väga väikestele teguritele.
Olles lugenud mitmeid päevalehti, siis sealt on näha olnud,
et maksuvõlglaste hulk on oluliselt kasvanud.
Selliseid inimesi on kokku lausa 300-400 tuhat,
kellel on maksuvõlglase märk küljes,
mis omakorda piirab kogu nende muud elu.
Nende seas on ka üsna palju noori.
Kahjuks tõesti.
Me enda kogemus näitab samuti,
et toidu järjekorras on palju maksuvõlglasi,
kel tänu oma võlgnevustele on kitsas käes.
Võib see ka olla tingitud erinevatest stiimulitest ja muust,
mis kõik on selle tinginud?
Ja samas ka Jumala eiramine, mida samuti rohkesti tehakse.
Kas ka need aspektid võivad mõjutada kogu seda olukorda?
Kindlasti.
Kui loobutakse Jumalast ja Tema Sõnast,
pöördudes kõige maailma poolt pakutava poole,
kus raha ja laenude võtmist reklaamitakse kõige täiega.
Ja kuna lihalik loomus on ju nõrk,
on ka kerge langeda selliste asjade lõksu.
Nii et, see on tõesti kahetsusväärne.
Kui aga mõtled enda elu peale ja sellele tööle, mida teed,
siis millised on su mõtted ja unistused Jumala suhtes?
Olen ütlemata tänulik kõige selle hea eest,
millest Jumal on lasknud mul osa saada,
kandes igapäevaselt hoolt mu eest.
Olen tänulik sellegi eest, et olen saanud Teda teenida,
sest see on mu kõige suurem kutsumus elus.
Kõige olulisem asi üldse
on õppida tundma Jeesust isiklikul tasandil
ning uskuda ja loota Tema peale, järgides Jumala plaani oma elus.
Samas aga näha ka reaalselt,
kuidas Jumal tegutseb ja vastab me palvetele.
Ta teeb rohkelt imesid ja rõõm Issandas on meie jõud.
Mu ainus unistus on,
et saaksin jätkata usuteel käimist ja Jeesuse järgimist,
teenides Teda selle jõuga, mida Ta igaühele meist annab.
Kas su töiste tegemiste hulka kuulub ka tänavail evangeliseerimine?
On see osa su tööst?
Ma isiklikult tõesti tunnen teatud kutset
evangeelseks kuulutamiseks.
Kui lahkusin panga töölt ja mu usk sai uuendatud,
siis päeviti lugesin sageli Piiblit ja palvetasin
ning peale seda läksin linna peale Jeesusest kuulutama.
Nii olen rõõmus, et saan seda tänavamisjoniski teha.
Kuid samas ka lihtsalt inimestega kohtudes.
Meil on ka oma väike supiköök, kus saame pakkuda linnarahvale süüa
ja kohvi ning saiakesi.
Selle käigus aga jagada ka sõnumeid Jeesusest,
Tema võidukast ristitööst
ja Jumala erilisest armuannist, kes Jeesus ju on.
Saame jagada seda kõike inimestega, kes veel ei tunne Jeesust.
See on kõige erilisem osa kogu selles töös.
Ühtlasi on olnud rõõm olla kaasas mitmel rockfestivalil,
kus oleme laagriplatsil saanud jagada Jeesusest
paljude täiskasvanud noortega.
On sul mõnda näidet mõne olukorra kohta,
mis on sind puudutanud, kui oled saanud rääkida Jeesusest
või kui oled saanud osutada mingit abi.
Selleks on sellised olukorrad,
kus kui oled saanud tunnistada Jeesusest
ja inimene on jõudnud sellisesse punkti,
kus Püha Vaim teda tõesti kutsub ja tõmbab teda Jumalariiki.
Ja kui sa siis saad kuulutada talle
Jeesuse nimel ja Jeesuse vere läbi ta patud andeks,
juhtides seda hinge taevateedele,
siis see on küll midagi nii rahuldust pakkuvat
ja rõõmustavat.
Tahaksid sa veel lõpetuseks midagi me vaatajaile öelda?
Midagi, mida Püha Vaim sulle annab.
Nüüd oleks see võimalus, nii et ole hea.
Tahan siinkohal tunnistada Jeesuse ustavusest
ja sellest, et Ta tõesti kutsub patuseid ja nõrku inimesi enda juurde.
Tema poolt on kõik valmis.
Tema ristil valatud vere ja lepitustöö kaudu
võime tõesti leida andestust.
Nii tahan julgustada sind, kes sa võib-olla mõtled,
et ega sa juba liiga kaugele ole Jumalast läinud?
Veel on armuaeg ja päästepäev, mistõttu võid haarata Jeesuse käest
ja kutsuda Teda oma sõnadega oma südamesse,
et Ta puhastaks sind oma verega
ja saaks sinu Issandaks ning päästjaks,
juhtides sind üks päev taevakoju.
Jeesuse nimel, aamen.
Aitäh Jukka Silvola, et jagasid meiega oma elust
ja ka väljakutsetest,
mida oled kogenud ka tänu lapsepõlves läbielatule.
Eks me kõigi elus ole erinevaid väljakutseid,
kuid vaatajad võivad ammutada sinu kogemustest julgust,
et kõigest on võimalik läbi tulla.
Isegi, kui elu lähtekoht on tõeliselt väljakutsete rohke
nagu see sinugi puhul oli.
Ja ometi teenid sa täna Issandat täie rõõmuga.
Aitäh ja õnnistusi sulle! - Tänan!
Soovides toetada Eesti TV7 tööd, võid helistada 900 1777 (hind 7 euri),
või annetada ka pangaülekandega, leides me andmed www.tv7.ee Aitäh!
Tõlge: Anne-Ly Raukas